Document ID: 32009D0086

KOMISIJAS LĒMUMS
(2009. gada 28. janvāris)
par Austrijas, Beļģijas un Vācijas atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2007. finanšu gadā
(izziņots ar dokumenta numuru K(2009) 420)
(Autentisks ir tikai teksts franču, holandiešu un vācu valodā)
(2009/86/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Lauksaimniecības fondu komiteju,
tā kā:
(1)
Ar Komisijas Lēmumu 2008/397/EK (2) ir veikta visu maksājumu aģentūru grāmatojumu noskaidrošana par 2007. finanšu gadu, izņemot Austrijas maksājumu aģentūras AMA, Beļģijas maksājumu aģentūru ALV un Région wallonne, Vācijas maksājumu aģentūru Baden-Württemberg un Bayern, Grieķijas maksājumu aģentūras OPEKEPE, Somijas maksājumu aģentūras MAVI un Portugāles maksājumu aģentūras IFAP grāmatojumu noskaidrošanu.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Austrijas maksājumu aģentūras AMA, Beļģijas maksājumu aģentūru ALV un Région wallonne, kā arī Vācijas maksājumu aģentūru Baden-Württemberg un Bayern iesniegto grāmatojumu pilnīgumu, precizitāti un ticamību attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu attiecībā uz 2007. finanšu gadu ir noskaidroti Austrijas maksājumu aģentūras AMA, Beļģijas maksājumu aģentūru ALV un Région wallonne, kā arī Vācijas maksājumu aģentūru Baden-Württemberg un Bayern grāmatojumi par Eiropas Lauksaimniecības fonda lauku attīstībai (ELFLA) finansētiem izdevumiem.
Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 33. panta 8. punkta piemērošanas rezultātā.
2. pants
Lēmums ir adresēts Austrijas Federatīvajai Republikai, Beļģijas Karalistei un Vācijas Federatīvajai Republikai.
Briselē, 2009. gada 28. janvārī

Labels: 4
19
6
18
15